**Uporaba tehnologije pri pouku – motivacija, ovira, nuja ali priložnost?**

Verjetno vsakega nekaj, odvisno od tega, koga (in kdaj) vprašamo. V pretklih dveh letih smo bili tehnologijo primorani uporabljati – z različnim odnosom in različnimi učinki. Kot učitelji in kot družba se moramo sedaj vprašati, katere prakse so se izkazale za škodljive, kaj pa je tisto, kar bi veljalo obržati in celo razvijati naprej. Ob temeljitem samoizpraševanju, premišljeni razpravi znotraj učeče se skupnosti učiteljev ter tehtnem premisleku v povezavi z učnim načrti moramo najti odgovor na izziv, kako v vsakdanjo šolsko situacijo vključiti razvijanje kompetenc in to uravnotežiti z začrtanimi vsebinskimi cilji. Poleg smiselne rabe tehnologije, razvijanja kompetenc, uvajanja avtentičnih nalog in kakovostnih povratnih informacij je ena izmed pomembnejših pridobitev izvjanja pouka na daljavo gotovo učeča se skupnost učiteljev, njihova medsebojna pomoč in odnosi, ki smo jih v tem času razvili. Če nam bo uspelo to ohraniti, vse za ekrani prebite ure ne bodo zaman.